พอดีเมื่อวานได้กินยาคุมไปเวลา20.00 แต่คิดว่าตัวเองลืมกินตื่นมาตี5.00 เลยกินเข้าไป แล้วมาคิดได้ทีหลังว่าตัวเองไม่ได้ลืมกิน ตอนนี้ควรกินยาเม็ดต่อไปหรือเริ่มใหม่อีกวัน เพราะเม็ดของวันนี้หนูกินไปตอนตี5.00แล้วค่ะแล้วจะเป็นอะไรไหมค่ะ ขอคำปรึกษาค่ะ
สวัสดีค่ะ หากได้ทานยาคุมกำเนิดตามเวลาปกติที่ 20.00 น. แล้วเผลอทานไปอีก 1 เม็ดในตอนเช้าเวลา 5.00 น. ก็ไม่ถือว่าอันตรายอะไรมาก เพียงแค่อาจเกิดผลข้างเคียงมากขึ้น เช่น คลื่นไส้ อาเจียน ปวดหัว เวียนหัว เจ็บเต้านม เป็นต้น แต่อาจไม่เกิดอาการอะไรเลยก็ได้แนะนำว่า เมื่อถึงเวลา 20.oo น.ของวันนี้ ก็ให้ทานยาไป 1 เม็ดตามเดิมปกติ เพื่อให้ประสิทธิภาพในการป้องกันการตั้งครรภ์ไม่ลดลงไปค่ะ และหลังจากนั้นก็ทานยาตามเวลาเดิมปกติเช่นเดิม ซึ่งยาในแผงนี้ก็จะหมดเร็วขึ้น 1 วัน แต่ก็ไม่ได้มีผลต่อประสิทธิภาพในการคุมกำเนิด โดยหากเป็นยาชนิด 21 เม็ด ก็ให้เว้นระยะ 7 วันเช่นเดิมค่ะ